***Laisvės balsas***

Pasikviesk mane, jei tau manęs reikia,

Nebijok nei šaukti, nei rėkti.

Kalbėk išdidžiai, vis garsiau kada peikia,

Tavo balsas – galia, tau tik būtina veikti.

Apkabinsiu, žmogau, tavo pečius trispalve,

Jauskis saugiai manajam glėby.

Valgyk duoną, užaugintą iškovotoj žemėj,

Gyvenk ir judėk su viltimi.

Tapk upe, sraunia ir neklusnia,

Tekėk, kur tau tiktai noris.

Tapk vėju, šiltu ir gaiviu,

Kedenk ateities vaikų plaukus.

Idėjomis ir norais praverk rutinos vartus,

Štai raktas kupinas laisvės.

Su meile ir rūpesčiu į pasaulį pažvelki,

Pasitiks laimingos žmonių akys.

Aš čia, aš šalia ir visados dar būsiu,

Aš aidėsiu, atsimušdama nuo stogų senųjų miestų.

Tad pirmyn, nesustok, griūnant tau ir aš griūsiu,

Skelbk save taip, kad kiekvienas pabustų.

Jovita Suchodimcovaitė, 16 m. Vilniaus Gabijos gimnazija